b'\n_START_ARTICLE_\nLanka\n_START_PARAGRAPH_\nLanka on tekstiilituotteiden raaka-aine, joka valmistetaan kehr\xc3\xa4\xc3\xa4m\xc3\xa4ll\xc3\xa4 yhteen luonnonkuituja, synteettisi\xc3\xa4 kuituja tai n\xc3\xa4it\xc3\xa4 molempia. Lankaa k\xc3\xa4ytet\xc3\xa4\xc3\xa4n tekstiilien valmistuksessa esimerkiksi ompeluun, neulontaan, kudontaan, virkkaamiseen ja kirjontaan. Lankoja voidaan v\xc3\xa4rj\xc3\xa4t\xc3\xa4 keinotekoisin tai luontaisin v\xc3\xa4riainein._NEWLINE_Erilaisissa langoissa on eri m\xc3\xa4\xc3\xa4r\xc3\xa4 kuitus\xc3\xa4ikeit\xc3\xa4, mik\xc3\xa4 yhdess\xc3\xa4 kuitutyypin ja kehruumenetelm\xc3\xa4n kanssa vaikuttaa langan paksuuteen ja painoon. Kuidunk\xc3\xa4sittelyll\xc3\xa4 ja kehruumenetelm\xc3\xa4ll\xc3\xa4 voidaan vaikuttaa my\xc3\xb6s langan tiiviyteen, kierteisyyteen, sileyteen, kuohkeuteen ja p\xc3\xb6rr\xc3\xb6isyyteen. N\xc3\xa4m\xc3\xa4 ominaisuudet vaikuttavat langan tuntuun ja k\xc3\xa4ytt\xc3\xb6tarkoitukseen.'